אנתוני טוליבר

אנתוני למאר טוליבר (באנגלית: Anthony Lamar Tolliver; נולד ב-1 ביוני 1985) הוא כדורסלן אמריקאי, המשחק בעמדות הפאוור פורוורד והסמול פורוורד בניו אורלינס פליקנס.

קריירת מכללות
טוליבר נולד וגדל בעיר ספרינגפילד שבמיזורי, ובשנת 2003 החל ללמוד באוניברסיטת קרייטון שבאומהה, נברסקה. בשתי עונותיו האחרונות בקבוצת הכדורסל של האוניברסיטה, 2006 ו-2007, רשם טוליבר ממוצעים של 13.3 נקודות ו-6.7 ריבאונדים למשחק, ובשתיהן נבחר לחמישיות העונה של "מחוז ה-MVC".

קריירה מקצועית
לאחר שלא נבחר על ידי אף קבוצה בדראפט ה-NBA 2007 חתם טוליבר על חוזה בקבוצת איווה אנרג'י מליגת הפיתוח של ה-NBA, ובתקופתו בקבוצה קלע 11.6 נקודות בממוצע למשחק. בהמשך העונה עבר לקבוצת אייסברן ברמרהאפן מליגת העל הגרמנית.

לקראת עונת  חתם על חוזה בסן אנטוניו ספרס, אך לאחר 19 משחקים במדיה נופה מהקבוצה. בפברואר 2009 חזר לשחק עבור איווה אנרג'י, ולאחר 11 משחקים עזב את הקבוצה וחתם על חוזה עד סיום העונה בגלאטסראיי מליגת העל הטורקית.

בעונת  השתתף בשני משחקים כשחקן פורטלנד טרייל בלייזרס בטרם שוחרר מהקבוצה ועבר לאיידהו סטמפיד מליגת הפיתוח. במדי איידהו קלע טוליבר 21.4 נקודות בממוצע למשחק, ונבחר להשתתף במשחק האולסטאר של ליגת הפיתוח. בהמשך אותה עונה חתם על חוזה בגולדן סטייט ווריורס, עמה קיבע את מעמדו כשחקן רוטציה ב-NBA; ב-29 מתוך 44 משחקיו בגולדן סטייט פתח טוליבר בחמישייה הפותחת, ועד סיום העונה קלע 12.3 נקודות והוריד 7.3 ריבאונדים בממוצע למשחק. בתקופתו בקבוצה קבע שיאי קריירה של 34 נקודות (במשחק מול מינסוטה) ו-21 ריבאונדים (במשחק מול דאלאס).

בקיץ 2010 חתם על חוזה לשתי עונות במינסוטה טימברוולבס, עבר כ-4.5 מיליון דולר. בשתי עונותיו בקבוצה קלע 5.2 נקודות בממוצע למשחק.

בעונת  שיחק עבור אטלנטה הוקס, עמה העפיל לראשונה בקריירה בפלייאוף ה-NBA, ובעונה העוקבת שיחק בשארלוט הורנטס.

לקראת עונת  חתם על חוזה לשתי עונות בפיניקס סאנס, עבור כ-6 מיליון דולר. לאחר 24 משחקים בלבד בפיניקס, הועבר טוליבר בטרייד לדטרויט פיסטונס בתמורה לטוני מיטשל. בפלייאוף 2016 הודח עם הפיסטונס בסיבוב הראשון, בפעם השלישית בקריירה.

ביולי 2016 חתם טוליבר על חוזה בסקרמנטו קינגס. שנה לאחר מכן חזר לפיסטונס כשחתם בקבוצה על חוזה לעונה אחת.

לקראת עונת  חתם על חוזה לעונה אחת במינסוטה טימברוולבס, בה שיחק בעבר בעונות  ו-.

ביולי 2019 חתם על חוזה בפורטלנד טרייל בלייזרס.

בינואר 2020, לאחר 33 משחקים בפורטלנד, הועבר יחד עם קנט בייזמור בטרייד לסקרמנטו קינגס, בתמורה לטרבור אריזה, וניין גבריאל וקיילב סווניגן. לאחר 9 משחקים בסקרמנטו שוחרר מהקבוצה.

ב-2 במרץ 2020 חתם על חוזה ל-10 ימים בממפיס גריזליס, אולם בשל השבתת הליגה ב-11 במרץ, בגין מגפת הקורונה, נמשך חוזהו עד חודש יוני. ב-23 ביוני חתם על חוזה סטנדרטי בממפיס עד לסיום עונת .

ב-12 באפריל 2021 חתם טוליבר בפילדלפיה 76'. ב-26 בדצמבר 2021 חתם בניו אורלינס פליקנס.

סטטיסטיקות הקריירה

בעונה הסדירה של ה-NBA

בפלייאוף ה-NBA

קישורים חיצוניים

הערות שוליים

כדורסלנים אפרו-אמריקאים
כדורסלנים אמריקאים
מיזורי: כדורסלנים
כדורסלני אוניברסיטת קרייטון
שחקני NBA שלא נבחרו בדראפט
כדורסלני איווה וולבס
כדורסלני אייסברן ברמרהאפן
כדורסלני סן אנטוניו ספרס
כדורסלני גלאטסראיי
כדורסלני איידהו סטמפיד (ליגת הפיתוח של ה-NBA)
כדורסלני פורטלנד טרייל בלייזרס
כדורסלני גולדן סטייט ווריורס
כדורסלני מינסוטה טימברוולבס
כדורסלני אטלנטה הוקס
כדורסלני שארלוט בובקאטס
כדורסלני פיניקס סאנס
כדורסלני דטרויט פיסטונס
כדורסלני סקרמנטו קינגס
כדורסלני ממפיס גריזליס
כדורסלני פילדלפיה 76'
כדורסלני ניו אורלינס פליקנס
אמריקאים שנולדו ב-1985